Esteban Gutiérrez

Esteban Gutiérrez (g. 1991 m. rugpjūčio 5 d.) – autosporto lenktynininkas iš Meksikos. Jis yra 2008 m. Formula BMW Europe ir 2010 m. GP3 serijų čempionas. Nuo 2013 m. jis lenktyniauja Formulės 1 čempionate. 2016 m. jis prisijungė prie naujos komandos iš JAV Haas.Gutierrez seals 2016 F1 return with Haas

 Karjera 
Savo karjerą meksikietis pradėjo šalies kartingų Rotax Max Challenge čempionate 2004 m. ir ten lenktyniavo kelerius metus.

2007 m. Gutierrez debiutavo Formula BMW JAV čempionate, kuriame per 14 lenktynių pelnė 4 pergales ir galutinėje įskaitoje liko antras.

2008 m. debiutavęs Formula BMW Europe varžybose pelnė 7 pergales ir tapo čempionu.

2009 m. meksikietis debiutavo Formulės 3 Europos serijoje, o kitais metais – GP3, kurioje iš karto tapo čempionu.

2011 m. jis perėjo į GP2 čempionatą, kuriame atstovavo Lotus ART ekipai. Tais pačiais metais Gutierrez buvo paskirtas Formulės 1 Sauber komandos lenktynininku bandytoju. Toje pačioje komandoje jis liko ir 2012 m. sezonui.

 Formulė 1 
Formulėje 1 meksikietis aktyviai praleido dvejus metus (dar trejus metus jis buvo komandų atsarginis lenktynininkas). 2013 ir 2014 m. Esteban Gutiérrez atstovavo Sauber ekipą. Per šiuos metus ji vieną kartą finišavo taškų zonoje – Japonijoje finišuota 7 vietoje.

2015 m. meksikietis praleido kaip atsarginis Ferrari lenktynininkas, o 2016 m. pradžioje tapo Haas komandos nariu.

 Nuorodos 
 Oficiali svetainė 

 Šaltiniai 

Kategorija:Meksikos lenktynininkai
Kategorija:Formulės 1 pilotai
Kategorija:GP3 serijos čempionai